Lloyds Banking Group plc

**Lloyds Banking Group plc-ն** բրիտանական ֆինանսական խառնուրդային ընկերություն է՝ Մեծ Բրիտանիայի խոշորագույն մանրածախ բանկն է։ Այն ձևավորվել է 2009 թվականին Lloyds TSB Group ֆինանսական խմբի՝ 18-րդ դարից իր պատմությունը գլխավորող և բանկային և ապահովագրական ծառայությունների մատուցման մեջ մասնագիտացած ընկերությունների խմբի՝ HBOS plc-ի միաձուլման արդյունքում։ Գլխավոր գրասենյակը գտնվում է Լոնդոնում։

2019 թվականին ընկերությունը զբաղեցրելէ 353-րդ տեղը՝ Fortune Global 500 ցուցակում։ Barclays-ի, HSBC-ի և Royal Bank of Scotland Group-ի հետ միասին այն կազմում է բրիտանական բանկերի «մեծ քառյակը»։ Կոնգլոմերատի գործունեությունը գրեթե ամբողջությամբ սահմանափակված է Մեծ Բրիտանիայով և ուղղված է բանկային, ապահովագրական և ավտոմեքենաների լիզինգի ծառայությունների մատուցմանը։

## Պատմություն
Խմբի պատմությունը սկսվել է 18-րդ դարում Ջոն Թեյլորի և Սամփսոն Լլոյդի  բանկային գործընկերությամբ, որը հիմնադրվել է 1765 թվականի հունիսին Բիրմինգհեմում, հինգ տարի անց Բիրմինգհեմի բանկի կրտսեր գործընկերները բացեցին իրենց սեփական բանկը Լոնդոնում։ 1852 թվականին Ջոն Թեյլորի հետնորդները դադարեցրել են իրենց մասնակցությունը բանկի գործունեությանը և նրա անունը փոխվել է Lloyds & Company։ 1865 թվականին բանկը գրանցվել է որպես Lloyds Banking Company Limited և ընդլայնվել հետագա տարիների ձեռքբերումների միջոցով, 19-րդ դարի վերջին այն արդեն ուներ ավելի քան 250 մասնաճյուղ։ 1884 թվականին Լոնդոնի բանկը միավորվել է Barnett, Hoares and Company-ի հետ և ընդունել նրանց սև ձիու լոգոն։ 1910 թվականին բանկի գլխամասային գրասենյակը Բիրմինգհեմից տեղափոխվել էր Լոնդոն։ 1911 թվականին սկսվել է Lloyds-ի գործունեության ընդլայնումը Մեծ Բրիտանիայից դուրս, երբ գնվել է Armstrong & Co.-ը։ Մասնաճյուղեր կային Փարիզում և Հավրում, որոնք հետագայում դարձել են Lloyds Bank Europe-ի հիմքը։ Յոթ տարի անց բանկը մասնաճյուղեր է ունեցել Արգենտինայում, 1923 թվականին դրանց ավելացան մասնաճյուղեր Բրազիլիայում, ապա ստեղծվել է Bank of London & South America-ի հարավամերիկյան մասնաճյուղը (BOLSA): 1918 թվականին Lloyds-ը, որն արդեն ուներ 888 մասնաճյուղ, միավորվել է Capital and Counties բանկի հետ, որն ուներ 473 մասնաճյուղ, ինչպես նաև ներկայացուցչություններ արտասահմանում (Ֆրանսիայում, Կանադայում, Բրազիլիայում և Մավրիտանիայում)։ Միաձուլումից հետո Lloyds-ին բաժին էր ընկնում Մեծ Բրիտանիայի ավանդների 13%-ը։ 1923 թվականին բանակային Cox & Company բանկը սկսել է գործել Հնդկաստանում, Բիրմայում և Եգիպտոսում՝ մասնաճյուղերով, իսկ  Անգլիայում մասնաճյուղերի թիվը հասել է 1626-ի։ Երկրորդ համաշխարհային պատերազմի տարիներին բանկում ավանդների չափը կրկնապատկվել է, եկամուտը եռապատկվել (չնայած հաշվի առնելով բարձր գնաճը, այն շատ ավելի քիչ է եղել)։ 1963 թվականին հիմնադրվել է դուստր ձեռնարկություն՝ Lloyds Bank Property Company, որը ֆինանսավորում է շինարարության ոլորտը. 1960-ականների վերջին բանկերի մասնաճյուղերի թիվը գերազանցել է 2300-ը։ 1970-ականների սկզբին Lloyds-ը սկսել է ընդլայնվել միջազգային ասպարեզում, որի համար ստեղծվել է Lloyds Bank International-ը։ Նրա գործունեության աշխարհագրությունը ներառում էր Գերմանիան, Շվեյցարիան, Մերձավոր Արևելքը, Ավստրալիան, Կանադան և ԱՄՆ-ը։ Մինչև 1978 թվականը Lloyds-ը ներկայուցչություն ուներ 43 երկրներում։ 1972 թվականին ստեղծվել է ապահովագրական բաժին, իսկ 1973 թվականին հիմնադրվել է լիզինգային Lloyds Leasing ընկերությունը։ 1979 թվականին բանկը սկսել է հիփոթեքային վարկավորման ծառայություններ մատուցել (25000-ից մինչև 150000 ֆունտ ստերլինգ տատանվող գույքի գնումների համար)։ 1982 թվականին իր աշխատանքը սկսել է Blackhorse Agencies անշարժ գույքի գործակալությունը, 1989 թվականին այն ուներ 563 մասնաճյուղ։ 1986 թվականին Lloyds Bank PLC-ի գործունեության շրջանակն ավելի ընդլայնվել է՝ Lloyds Merchant Bank բրոքերային տան և առևտրային բանկի հիմնադրմամբ։ Abbey Life Group PLC-ն ընդունվել է 1988 թվականին։ Նրա հետ միաձուլվելով իր ողջ ապահովագրական գործունեությունը, ստեղծվել է դուստր ընկերություն՝ Lloyds Abbey Life։ 1995 թվականին Lloyds Bank Plc-ն միավորվել է TSB Group plc-ի հետ (խումբ, որը ձևավորվել է 1986 թվականին չորս խնայողական բանկերից)՝ Lloyds TSB Bank plc անունով։ 2000 թվականից հետո Lloyds-ը սկսել է կրճատել իր ներկայացուցչությունները Մեծ Բրիտանիայից դուրս։ 2003 թվականի հոկտեմբերին վաճառվել է Նոր Զելանդիայի Ազգային բանկի նորզելանդական դուստր ձեռնարկությունը։ 2004 թվականի հուլիսին Արգենտինայում մասնաճյուղերը վաճառվել են Banco Patagonia-ին։ 2005 թվականի դեկտեմբերին Lloyds TSB-ն վաճառել է իր Goldfish վարկային քարտերի բիզնեսը Morgan Stanley Bank International Limited-ին 175 միլիոն ֆունտ ստեռլինգով։ 2007 թվականին Deutsche Bank-ը 977 միլիոն ֆունտով գնել է Lloyds TSB-ի Abbey Life ապահովագրական բաժինը։ Lloyds Banking Group plc-ն ձևավորվել է 2009 թվականի հունվարի 16-ին, երբ Lloyds TSB Group plc-ն ձեռք է բերել մրցակից HBOS plc-ին։ Այս բանկային ընկերությունը, իր հերթին, ձևավորվել է 2001 թվականին Halifax plc-ի և Bank of Scotland-ի միաձուլմամբ։ 2009 թվականի փետրվարի 13-ին Lloyds Banking Group-ը հայտարարել է, որ խնդրահարույց HBOS բանկի գնման հետ կապված վնասները պարզվել են, որ ավելին են, քան նախատեսված է և կազմել 10 միլիարդ ֆունտ, իսկ այս հայտարարությունից հետո Lloyds Banking Group-ի բաժնետոմսերի արժեքը նվազել է 32-ով։

2009 թվականին Մեծ Բրիտանիայի գանձապետարանը դարձել է ընկերության ամենամեծ բաժնետերը, որը գնել է 2 բաժնետոմսերի թողարկում (հունվարին և հունիսին) և տնօրինել բաժնետոմսերի մինչև 43,4% -ը։ 2013-2014 թվականներին գանձապետարանը վաճառել է բաժնետոմսերի մեծ մասը, իսկ 2015 թվականի վերջին նրա մասնաբաժինը կազմել է 9,2%։ 2017 թվականի սկզբին Treasury-ի մասնաբաժինը կրճատվել է մինչև 6% և այն դադարելց լինել Lloyds Banking Group-ի խոշորագույն բաժնետերը՝ կորցնելով առաջատարությունը ամերիկյան BlackRock, Inc ներդրումային խմբին։ 2010 թվականի փետրվարին խումբը վաճառել է Esure ապահովագրական ընկերության բաժնետոմսերի 70%-ը (գնահատվածը մոտ 185 մլն ֆունտ ստեռլինգ)։ 2012 թվականին բանկը հայտարարել է զանգվածային վերակառուցման ծրագիր, որը կրճատել է 15,000 աշխատատեղ և վաճառել 632 մասնաճյուղ (2009-2011 թվականներին կրճատված 30,000-ից ավել)։ 2013 թվականի ապրիլին Lloyds-ը վաճառել է Banco-ի իսպանական Halifax Hispania դուստր ընկերության մասնաճյուղերը։ 2015 թվականին Իսպանական Banco de Sabadell բանկը նույնպես գնել է TSB մասնաճյուղերի մեծ մասը։

### Ապրանքանիշեր
Lloyds Banking Group-ը խումբ է, որը միավորում է Մեծ Բրիտանիայի մի քանի խոշոր ֆինանսական հաստատություններ։

Lloyds Bank՝ խմբի գործունեության հիմքն է Անգլիայում և Վելսում, որտեղ այն ունի ավելի քան հազար մասնաճյուղ։

Lloyds Banking Group-ը խումբ է, որը միավորում է Մեծ Բրիտանիայի մի քանի խոշոր ֆինանսական հաստատություններ։

Bank of Scotland-ը Շոտլանդիայի ամենահին բանկն է, որը հիմնադրվել է 1695 թվականին՝ նախքան Անգլիայի հետ Շոտլանդիայի միությունը։ Այն հանդիսանում է խմբի բանկային գործունեության ողնաշարը Շոտլանդիայում։

Halifax՝ հիմնադրվել է 1852 թվականին Արևմտյան Յորքշիր կոմսության համանուն քաղաքում՝ որպես շինարարական ընկերություն (Halifax Permanent Benefit Building Society), որը զբաղվում էր անշարժ գույք գնելու կամ կառուցելու համար վարկեր տրամադրելով։ 1913 թվականին նրա ակտիվները հասել են 3 միլիոն ֆունտ ստերլինգի և այն դարձել է աշխարհում ամենամեծ նման ընկերությունը։ 1986 թվականից սկսել է տրամադրել նաև բանկային ծառայություններ, իսկ 1997 թվականին դարձել է հանրային ընկերություն։ 2001 թվականին Halifax-ը միավորվել է Bank of Scotland-ի հետ HBOS plc անունով։ 2007-2008 թվականների համաշխարհային ֆինանսական ճգնաժամի ժամանակ HBOS-ի դիրքերը կտրուկ վատթարացել են և ընկերությունը ստանձնել է Lloyds TSB Group plc-ն։ Որպես խմբի մաս՝ նա շարունակում է զբաղվել հիփոթեքային վարկավորմամբ՝ սպասարկելով մոտ 18 միլիոն հաճախորդի։

Birmingham Midshires՝ շինարարական ընկերություն է, որը հիմնադրվել է 1842 թվականին Բիրմինգհեմում։ Սպասարկում է խնայողական հաշիվներ և զբաղվում հիփոթեքային վարկերով։

Scottish Widows-ը շոտլանդական փոխադարձ ապահովագրական ընկերություն է, որը հիմնադրվել է 1815 թվականին։ 1999 թվականին այն ստանձնել է Lloyds TSB-ը։ Որպես խմբի մաս՝ այն մատուցում է կյանքի և կենսաթոշակային ապահովագրության ծառայություններ, ինչպես նաև ներդրումային ծառայություններ։ Սպասարկում է ավելի քան 6 միլիոն հաճախորդի։

Black Horse՝ ավտովարկավորման ընկերություն է, որը հիմնադրվել է 2001 թվականին։ Այն համագործակցում է 5000 ավտոմեքենաների դիլերների հետ, տարեկան տրամադրում է մոտ 1,7 միլիարդ ֆունտ ստերլինգ մեքենայի վարկեր։

Lex Autolease՝ տրամադրում է ավտոմեքենաների լիզինգի (վարձույթի) ծառայություններ։ 2015 թվականին ընկերության պարկը բաղկացած էր 329,000 ավտոմեքենայից։

2020 թվականի վերջին բանկը տրամադրել է 498,84 միլիարդ ֆունտ ստերլինգ վարկեր, ներառյալ հիփոթեքային վարկերը՝ 295 միլիարդ ֆունտ։ Հաճախորդների ավանդները կազմել են 460,07 միլիարդ ֆունտ։ 15,1 միլիարդ ֆունտ ստերլինգ եկամուտների կառուցվածքում 10,7 միլիարդ ֆունտ ստերլինգ զուտ տոկոսային եկամուտն է,։ 18,4 ֆունտ ստեռլինգ ստացվել է եկամտի այլ տարրերից (7,2 միլիարդ ֆունտ ստերլինգ զուտ առևտրային եկամուտ, 8,4 միլիարդ ֆունտ ստերլինգ ապահովագրավճարներ)։

## Դուստր կազմակերպություններ
Դուստր ձեռնարկությունները 2015 թվականի վերջին․

* Lloyds Bank plc (Անգլիա, բանկային և ֆինանսական ծառայություններ)
* Scottish Widows Limited (Շոտլանդիա, կյանքի ապահովագրություն)
* HBOS plc (Շոտլանդիա, հոլդինգ ընկերություն)
* Bank of Scotland plc (Շոտլանդիա, բանկային և ֆինանսական ծառայություններ)

## Քննադատություն
2009 թվականին Մեծ Բրիտանիայի հարկային մարմինը մեղադրել է Lloyds Banking Group-ին՝ հարկերից խուսափելու մեջ՝ միլիոնավոր ֆունտ ստերլինգ փոխանցելով ամերիկյան ֆինանսական հաստատություններին։

2010 թվականին Lloyds Banking Group-ը ԱՄՆ կառավարության կողմից տուգանվել է 350 միլիոն դոլարով՝ Իրանի հետ ֆինանսական գործարքների իրականացման սխեմաների մշակմանը մասնակցելու համար՝ ԱՄՆ պատժամիջոցները շրջանցելու նպատակով (այնպիսի ֆինանսական ընկերությունների հետ, ինչպիսիք են Credit Suisse-ը, Barclays-ը և այլն)։

2017 թվականի փետրվարին HBOS-ի տնօրեններից մեկը՝ Լինդեն Սքուրֆիլդը  և նրա մի քանի հանցակիցներ դատապարտվել են 3,5-ից մինչև 15 տարվա ազատազրկման՝ հաճախորդների, հիմնականում միջին բիզնեսի ներկայացուցիչների հաշվին անձնական հարստացման համար հանցավոր սխեմաներ օգտագործելու համար։

## Ծանոթագրություններ

## Գրականություն
* 
* 

## Արտաքին հղումներ
* Официальный сайт банка
* Lloyds Banking Group plc на сайте Комиссии по ценным бумагам и биржам

Կատեգորիա:2009 հիմնադրված ընկերություններ
Կատեգորիա:Լոնդոնի կազմակերպություններ
Կատեգորիա:Լոնդոնի տնտեսություն
Կատեգորիա:Լոնդոնի ֆոնդային բորսայում տեղադրված ընկերություններ
Կատեգորիա:Միացյալ Թագավորության ընկերություններ